recursal/SuperWikiNEXT-32B huggingface dataset:
בקבוק או דה קולון 
**או דה קולון** או **מי קולון** (בגרמנית: **Kölnisch Wasser**; בצרפתית: **Eau de Cologne**) הוא בושם גרמני, בעל אחוזי אלכוהול גבוהים, שמקורו בעיר קלן.

הבושם מכיל תמציות המכוהלות במים וכ-60 אחוז אלכוהול, מה שמעניק למי קולון ריכוז סופי של 2–3 אחוזים.

מי קולון מכילים תערובת של שמני הדרים הכוללת: לימון, תפוז, קלמנטינה, תפוז ברגמוט, ליים, אשכולית, תפוז דם, חושחש, שמן לבנדר, רוזמרין, טימין, אורגנו, יסמין, זית וטבק.

בשנים האחרונות הפך המושג קולון לשם גנרי של בושם המשווק לגברים בלבד.

היסטוריה
--------

הבושם מוזכר לראשונה במאה ה-18 ונרקח על ידי יצרן בשמים איטלקי בשם יוהאן מריה פארינה (Johann Maria Farina).

בשנת 1708 כתב פארינה לאחיו ז'אן בפטיסט: "מצאתי ניחוח שמזכיר לי בוקר אביבי איטלקי של נרקיסים הרים ופרחי תפוז לאחר הגשם".

בשנת 1709 פתח פארינה את החנות הראשונה שלו בעיר קלן, ברחוב אובנמרשפורטן (Obenmarspforten) בה מכר את הבושם.

בשנת 1797, בעקבות התגברותה של דוקטרינת השוק החופשי בקלן, החלו אנשי עסקים למכור בשמים משלהם תחת השם או דה קולון.

בשנת 1799 רקח וילהלם מולהנס (Wilhelm Mülhens) בושם הנמכר בשם גלוקנגאסה 4711 (Glockengasse 4711) שנקרא על שם המקום בוא נרקח לראשונה.

ראו גם
------

* בושם
* או דה טואלט

קישורים חיצוניים
----------------

ויקישיתוף מדיה וקבצים בנושא **או דה קולון** בוויקישיתוף
* או דה קולון, באתר אנציקלופדיה בריטניקה (באנגלית)

הערות שוליים
------------

1. ↑  cologne | Britannica, www.britannica.com (באנגלית)
2. ↑  Finding Queen Victoria’s perfume, Royal Central, ‏12 במאי 2019 (באנגלית)
3. ↑  Eau de Cologne Penhaligon's perfume - a fragrance for women and men 1927, www.fragrantica.com (באנגלית)
4. ↑  Farina 1709 Eau de Cologne - FARINA 1709, farina1709.com

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531374705171
* GND: 4113369-9
* LCCN: sh85040640

 |
**דיוסקורוס** (בלטינית: **Dioscorus**; נפטר ב-14 באוקטובר 530) כיהן כאפיפיור בין 22 בספטמבר 530 ועד ה-14 באוקטובר באותה שנה.

דיוסקורוס נולד באלכסנדריה שבמצרים. תאריך לידתו אינו ידוע.

דיוסקורוס הצטרף לכנסייה באלכסנדריה, עלה בדרגים ועבר לשרת את הכנסייה ברומא. לימים מונה לנציגו של האפיפיור סימכוס ונשלח לרוונה כנציגו של האפיפיור בפני מלך האוסטרוגותים תאודוריק הראשון.

דיוסקורוס נבחר על ידי 60 מתוך 67 החשמנים לתפקיד האפיפיור כהתנגדותם למאמציו של האפיפיור פליקס הרביעי למנות את בוניפקיוס השני ליורשו עוד בחייו. מיעוט מהחשמנים תמך ביורש שהוצע על ידי פליקס.

מותו של דיוסקורוס שלושה שבועות לאחר בחירתו הביא לבחירת המועמד שהציע פליקס לתפקיד אפיפיור. בוניפקיוס כפה על החשמנים שבחרו בדיוסקורוס לחזור בהם מהצבעתם ולכן הפכה בחירתו הלגיטימית של דיוסקורוס לתפקיד האפיפיור לבחירה לא לגיטימית, והוא נחשב לאנטי אפיפיור.

קישורים חיצוניים
----------------

* קורות חייו של דיסוקורוס
* דיוסקורוס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 100940013
* NKC: xx0025802
* VIAF: 66822684
* WorldCat: viaf-66822684

 |
**בקטריופאג' למדא** (בקיצור: **פאג' למדא**; מסומן **פאג' λ** (שם מדעי: *Enterobacteria phage lambda*) הוא בקטריופאג' המדביק חיידקי *Escherichia coli*. פאג' למדא הוא הבקטריופאג' הנחקר ביותר בביולוגיה והוא משמש כאורגניזם מודל (אף על פי שנגיפים אינם נחשבים לאורגניזמים). אין ספור תגליות חשובות במיקרוביולוגיה ובגנטיקה התגלו באמצעות מחקר בפאג' למדא.

גנום הלמדא מונה 48,502 בסיסים והוא מורכב מ-DNA דו-גדילי. הוא משתייך מבחינה טקסונומית לסדרה Caudovirales, הכוללת בקטריופאג'ים בעלי זנב ו-DNA דו-גדילי. פאג' למדא התגלה בשנות ה-50 על ידי המיקרוביולוגית אסתר לדרברג. פיענוח הרכבו הגנטי נחשב לאחד מאבני הדרך בביולוגיה. בשנות ה-90 הושלם ריצוף הגנום של פאג' למדא במלואו; הגנום מכיל כ-30 גנים.

למדא הוא **בקטריופאג' מתון**; לאחר חדירתו אל תא החיידק בוחר הלמדא באחד משני מסלולים: **המסלול הליטי**, בו מתרבה הפאג' וגורם להרס ממברנת התא של החיידק ולמותו, או **המסלול הליזוֹגני**, בו משתלב עותק בודד של הפאג' בכרומוזום החיידקי ונשאר רדום. גורמים רבים - מטבוליים, פיזיולוגיים וגנטיים - משפיעים על "החלטת" הפאג'. בתנאים סטנדרטיים בוחרים רוב הפאג'ים במסלול הליזוגני. הפאג'ים שבחרו במסלול הליטי הורגים את החיידקים בהם הם שוכנים ויוצרים בהדרגה חורים עגולים ("פלאקים", Plaques) בתרבית חיידקים צפופה על גבי צלחת אגר; באמצעות ספירת הפלאקים ניתן לחשב את ריכוז הפאג'ים בתרבית. פאג' אחד אשר מדביק חיידק אחד גורם ליצירתם של כ-100 פאג'ים חדשים בתוך תא החיידק בטרם מות החיידק.

הפאג' נצמד לקולטנים על גבי ממברנת תא החיידק אשר תפקידם בשגרה קשור בשינוע הסוכר מלטוז אל התא ומחוצה לו.

קישורים חיצוניים
----------------

ויקישיתוף מדיה וקבצים בנושא **בקטריופאג' למדא** בוויקישיתוף
* בקטריופאג' למדא, באתר GBIF (באנגלית)
**אי ידיעת החוק אינה פוטרת** (בלטינית: **ignorantia juris non excusat**; או: **ignorantia legis neminem excusat**) זהו עקרון משפטי, לפיו אדם אינו יכול לחמוק מאחריות ואשמה, רק מפני שלא היה מודע לקיומו של החוק אותו הוא הפר.

הסבר
----

ההגיון של העיקרון הוא שאם בורות הייתה תירוץ, אדם שהואשם בעבירות פליליות או שנתבע בגין עוולה נזיקית שביצע – יטען שלא היה מודע לחוק הנדון כדי להימנע מאחריות, גם אם באמת היה מודע אליו. לפיכך, החזקה בדין היא, שכל אדם מכיר את כל חובותיו על פי החוק. למרות שגם בעלי הכשרה משפטית משמעותית לא יכולים להיות מודעים לכל חוק, זהו מחיר שמבטיח שעצימת עיניים לא תפעל לזכותם של פושעים. בנוסף, יש להניח שבמשטר משפטי בו חל עיקרון זה, אנשים העוסקים בתחום עם מחויבויות מיוחדות, ילמדו על החוקים הרלוונטיים למחויבות זו. העיקרון לא יכול לחול על חקיקה סודית. לכן הוא רלוונטי לחוק שהוכרז עליו כהלכה. בישראל הדרישה הבסיסית היא שהחוק יפורסם ב"רשומות".

מערכות משפט רבות לא מכירות באי ידיעת החוק כאחת מההגנות במשפט הפלילי. למרות שהיא יכולה להוות שיקול בגזר הדין. יש מצבים בהם מוכרת אי ידיעת החוק כטענת הגנה. בישראל נקראת טענת הגנה זו טעות במצב משפטי. אמנם, מדובר בחריג שמיושם רק במקרים קיצוניים בהם המעבר על החוק היה כמעט בלתי נמנע. בשונה מהגנה זו, יכולה להיות לנאשם טענה אחרת כי לא היה מודע לפרט עובדתי שרק בהתקיימו חל החוק. הגנה זו נקראת בישראל טעות במצב דברים והיא הגנה רווחת במערכות משפט רבות.

במקורות
-------

מקור לעיקרון, אם כי אינו רלוונטי במיוחד להקשר המודרני, ניתן למצוא אצל פילוסופים יוונים ורומים. בדיאלוג מינוס מחזק סוקרטס את עקרון משפט הטבע שלא ניתן לשינוי ולכן מחייב גם ללא ידיעה פורמלית שלו. הפילוסוף הרומי קיקרו תיאר את משפט הטבע כמחייב אוניברסלית:

> 
> יש חוק אמיתי, הגיון נכון, נעים לטבע, ידוע לכל בני האדם, קבוע ונצחי, הקורא לחובה לפי מצוותיו, מרתיע מהרע באיסורו. לא ניתן לסטות מהחוק הזה ללא אשמה. גם אין חוק אחד ברומא ואחר באתונה, דבר אחד עכשיו ואחר אחר כך; אבל אותו חוק, בלתי משתנה ונצחי, מחייב את כל גזעי האדם וכל הזמנים.
> 
> 
> 
> — קיקרו, על הרפובליקה
>

בישראל
------

פקודת החוק הפלילי נקבעה בשנת 1936 על ידי ממשלת המנדט. סעיף 8 בה קבע: "אי ידיעת החוק אינה משמשת הצטדקות לכל מעשה, או אי מעשה, אשר באופן אחר היו מהוים עברה, מלבד אם נאמר בפרוש שידיעת העברין את החק היא יסוד מיסודות העברה". בחוק העונשין, שהחליף בשנת 1977 את פקודת החוק הפלילי, עוסק בעיקרון זה סעיף 34יט הקובע: "לענין האחריות הפלילית אין נפקא מינה אם האדם דימה שמעשהו אינו אסור, עקב טעות בדבר קיומו של איסור פלילי או בדבר הבנתו את האיסור, זולת אם הטעות היתה בלתי נמנעת באורח סביר."

קישורים חיצוניים
----------------

* פנחס רובין, ‏פיקציית ידיעת הדין, באתר גלובס, 19 במאי 2009
* ש"ז פלר, ‏טעות בחוק הפלילי או הלבר-פלילי, היכן הגבול ?, **משפטים** ‏ה

הערות שוליים
------------

1. ↑  *R v Potter* (1978), 39 CCC (2d) 538, 3 CR (3d) 154 (PEISC).
2. ↑  Rex v. Bailey (1800) Russ & Ry 1, 168 E.R. 651
3. ↑  Rex v. Ross (1944) 84 C.C.C. 107. British Columbia County Court.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538404905171
* BNE: XX542316
* BnF: cb12316986n (data)
* LCCN: sh85064213

 |
המטה הרשמי של המפלגה בוורשה
**ברית השמאל הדמוקרטית** (בפולנית: **Sojusz Lewicy Demokratycznej**) או בקיצור **SLD** היא מפלגה בפולין הדוגלת בעקרונות שמאל-מרכז סוציאל-דמוקרטית.

המפלגה הוקמה בעיקר על ידי פורשי מפלגת הסוציאל-דמוקרטית הפולנית, (שהיו אנשי מפלגת הפועלים המאוחדת הפולנית) בשנת 1999.

בפרלמנט האירופי הייתה המפלגה חברה במפלגת הברית הפרוגרסיבית של סוציאליסטים ודמוקרטים.

אידאולוגיות
-----------

בסוגיות חברתיות, למפלגה סדר יום ליברלי. בכלל זה היא קוראת להפרדת הדת מהמדינה בפולין, שוויון בין נשים לגברים, היתר ביצוע הפלות, חינוך מיני בבתי ספר, ועוד. בכלכלה, המפלגה תומכת בהתערבות ממשלתית רחבה במשק, במטרה לחתור להעמקת השוויון החברתי-כלכלי בפולין. בכלל זה ברית השמאל הדמוקרטית מביעה תמיכה בהגדלת הרגולציה, העצמת המס הפרוגרסיבי, חיזוק איגודי העובדים והלאמה של מערכת הבריאות. ביחס לאיחוד האירופי היא מחזיקה בעמדה חיובית מאוד ודוגלת בהעמקה רחבה של האינטגרציה של פולין באירופה.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
לפני הבחירות הכלליות בפולין בשנת 2015 היא החזיקה ב-34 מושבים בסיים. ב-2015 לא היו אין לה מושבים בסיים או בסנאט של פולין וזאת פעם ראשונה בהיסטוריה של פולין שאף מפלגת שמאל לא חברה בפרלמנט הפולני.

ראו גם
------

* מפלגות בפולין

קישורים חיצוניים
----------------

ויקישיתוף מדיה וקבצים בנושא **ברית השמאל הדמוקרטית** בוויקישיתוף אתר האינטרנט הרשמי של הברית השמאל הדמוקרטית (בפולנית, בגרמנית ובאנגלית)

*

הערות שוליים
------------

1. ↑  AP, מהפך בפולין: הלאומנים ניצחו ויחליפו השלטון, באתר ynet, 26 באוקטובר 2015

|  |  |
| --- | --- |
| בקרת זהויות עריכת הנתון בוויקינתונים | 
* GND: 4556323-8
* ISNI: 0000 0001 1015 9523
* LCCN: n2001022429
* NKC: ko2004227569
* VIAF: 147936504
* WorldCat: lccn-n2001022429

 |
**אלברט קואטס** (באנגלית: **Albert Coates**‏; 23 באפריל 1882 - 11 בדצמבר 1953) היה מנצח ומלחין אנגלי-רוסי.

ביוגרפיה
--------

אלברט קואטס נולד בסנקט פטרבורג שברוסיה להורים אנגליים מיורקשייר. הוא למד בקונסרבטוריון בלייפציג, עבד תקופה מסוימת באופרת החצר בדרזדן והתמנה למנצח בתיאטרון מריאינסקי בסנקט פטרבורג. הופעת הבכורה של בבית האופרה המלכותית, קובנט גארדן הייתה בשנת 1914 בהצגת טריסטן ואיזולדה של ריכרד וגנר. דינמי בגישתו ומצליח בייחוד במוזיקה רוסית, הציג קואטס הרבה יצירות חדשות לקהל המאזינים, ביניהן יצירות משל רייף וון ויליאמס, ארנולד באקס ואלכסנדר סקריאבין. ניצח בלונדון על הביצוע הפומבי המלא הראשון של "כוכבי הלכת". בשנות ה-20 ובראשית שנות ה-30 הרבה לנצח על התזמורת הסימפונית של לונדון. הוא תרם רבות בראשית הדרך להצגת מוזיקה תזמורתית על גבי תקליטים, החל בשנת 1920 עם ה"פואמת האקסטזה" של סקריאבין ואחר כך בניצוח על מובאות רבות מטבעת הניבלונגים של וגנר וכן, (בשנת 1925) הסימפוניה התשיעית של בטהובן. בין היצירות שהלחין: האופרות "סמיואל פיפס" ו"פיקוויק". בשנת 1946 השתקע בדרום אפריקה, שם נפטר.

אלברט קואטס לא היה קרוב משפחה של אריק קואטס, מלחין המוזיקה הקלה, או של זמר הטנור, ג'ון קואטס.

קישורים חיצוניים
----------------

ויקישיתוף מדיה וקבצים בנושא **אלברט קואטס** בוויקישיתוף

* אלברט קואטס, במסד הנתונים הקולנועיים IMDb (באנגלית)
* אלברט קואטס, באתר AllMusic (באנגלית)
* אלברט קואטס, באתר MusicBrainz (באנגלית)
* אלברט קואטס, באתר Discogs (באנגלית)

|  |  |  |
| --- | --- | --- |
| **הקודם**:**תומאס ביצ'ם** | **מנצח ראשי, התזמורת הסימפונית של לונדון** 1919 - 1922 | **הבא**:**וילם מנגלברג** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283662305171
* BNE: XX1480509
* BnF: cb138925956 (data)
* CiNii: DA11010990
* GND: 116617675
* ISNI: 0000 0000 8360 7174
* LCCN: n82216024
* MusicBrainz: 5f060bc5-3118-463a-b889-3c03f479c80b
* NKC: xx0199123
* SNAC: w61n8bwh
* SUDOC: 080491618
* Trove: 1196282
* VIAF: 17407064
* WorldCat: lccn-n82216024

 |
**ג'ון מק'קנה** (3 בינואר 1855 - 22 במרץ 1936) היה איש עסקים ושחקן רוגבי אירי. מק'קנה היה ידידו של ג'ון הולדינג ויחד עמו היה ממקימי מועדון הכדורגל ליברפול.

מק'קנה השתמש בקשריו מחוץ לאנגליה והביא שחקנים רבים מגלאזגו, בהם דאנקן מק'קלין, ג'יימס מק'ברייד, מלקולם מק'וין, יו מק'קווין, מאט מק'ווין, ג'ון מק'קארטני, ביל מק'אואן וג'ו מק'קיו. הרכבה הראשון של הקבוצה לא כלל שחקנים אנגלים כלל, וכונה קבוצת "המק'ים".

מכיוון שליברפול טרם מינתה מאמן רשמי בתחילת דרכה, לקחו מק'קנה וויליאם א. בארקלי את מושכות האימון. מתוקף תפקידו כמזכיר המועדון, היה מק'קנה זה שהעביר מסר טלגרף להנהלת ליגת הכדורגל באנגליה והגיש בשם ליברפול בקשה להצטרפות לליגה, אשר נענתה בחיוב. משחקה הראשון של ליברפול במסגרת הליגה האנגלית נערך מול מידלסברו איירונפוליס ב-2 בספטמבר 1893, בו ניצחה ליברפול 0-2.

תארים כמאמן ליברפול
-------------------

* **אליפות ליגת המשנה האנגלית** (2): 1893/1894, 1895/1896
* **אליפות ליגת מחוז לנקשייר** (1): 1892/1893

קישורים חיצוניים
----------------

* פרופיל מאמן באתר הרשמי של ליברפול

| מאמני ליברפול |
| --- |
| 

|  |
| --- |
| בארקלי ומק'קנה (1892–1896) • ווטסון (1896 - 1915) • אשוורת' (1919–1923) • מקווין (1923 - 1928) • פטרסון (1928 - 1936) • קיי (1936 - 1951) • ולש (1951 - 1956) • טיילור (1956 - 1959)  שאנקלי (1959 - 1974) • פייזלי (1974 - 1983) • פייגן (1983 - 1985) • דלגליש (1985 - 1991) • מוראן (1991) • סונס (1991 - 1994) • אוונס (1994 - 1998) • אוונס והוייה (1998) • הוייה (1998 - 2004)  בניטס (2004 - 2010) • הודג'סון (2010 - 2011) • דלגליש (2011 - 2012) • רוג'רס (2012 - 2015) • יורגן קלופ (2015 - ) |

 |
**גוסטב גוזדצקי** (בפולנית: **Gustaw Gwozdecki**‏; 5 במאי 1880 – 3 במרץ 1935) היה צייר, פסל, ונציג של קפיסטים פוסט-אימפרסיוניסטים פולניים.

ביוגרפיה
--------

הוא היה בנו של פלורנטין, עיתונאי וסגן מנהל הנהלת תיאטרון ורשה. בשנת 1899 החל את לימודיו האמנותיים במינכן, שם ליווה אותו באופן פרטי סטניסלב גרוכולסקי ואנטון אז'בה. שם הוא הופיע לראשונה והציג את יצירות האמנות שלו. בשנת 1900 נסע לקרקוב שם למד באקדמיה לאמנות של יאן מטייקו, שם לימד אותו יאן סטניסלבסקי, ומאז 1901 היה בוורשה, שם לימד אותו קונרד קריז'נובסקי. בשנת 1902 הוא קיבל את מלגה והוא עבר לבית הספר הלאומי לאמנויות בפריז, שם לימד אותו פיסול הוברט פונסקארם. מאותו הזמן ואילך, הוא בילה את מרבית שנותיו בפריז, ובשנת 1904 הציג את יצירותיו בסלון ד'אוטומן. הוא השתתף בקביעות בתערוכות בוורשה, בפוזנן ובווינה.

בשנת 1914 הוא הציג יחד עם האקדמיה הפולנית לאמנויות יפות (Polska Akademia Malarstwa) בפריז. משנת 1916 הוא נסע רבות, ומשנת 1917 עד 1927 שהה בעיר ניו יורק, שם היה מנהיג המכונים השנתיים. בתקופת שהותו בארצות הברית גבר העניין בקהילות הפולניות. הוא פעל ופרסם את האמנויות היפות הפולניות בארצות הברית ובצרפת, והיה חבר באגודת האמנים הפולנים "אגודת שטוקה" ובחברת האמנים הפולניים שבה הציג את יצירות האמנות שלו.

הוא נפטר בגיל חמישים וארבע שנים.

יצירתו
------

הוא צייר נופים, דיוקנאות ודומם. הוא עשה פסלים משיש וגבס. יצירותיו מכילות דמויות פשוטות, עם גוונים עשירים וגדושים. רבות מיצירותיו מבוססות על חייהם של אנשים מקומיים. יצירות האמנות העיקריות שלו הפכו אותו לאחד המודרניסטים והאקספרסיוניסטים הראשונים של פולין. לאחר 1910 עבר לפוביזם, לפיכך יצירותיו זכו לדעות חיוביות מצד מבקרי האמנות הצרפתית. יצירות האמנות שלו קודמו על ידי חברו, גיום אפולינר, בעזרת כתב העת "לה פלומה".

יצירות האמנות של נמצאות במקומות שונים: המוזיאון הלאומי בוורשה, פוזנן, וקרקוב, ומקומות בינלאומיים אחרים כוללים: האגודה להיסטוריה וספרות פולנית בפריס; הגלריה לאמנויות יפות ליד אוניברסיטת ייל, ובעיר ניו יורק.

גלריה
-----

* אשה מול מראהאשה מול מראה
* עירוםעירום
* חוף בריטניחוף בריטני
* הלילה יורדהלילה יורד
* קיקי ממונפרנסקיקי ממונפרנס
* חלום סנט אוגוסטיןחלום סנט אוגוסטין
* הר האטנההר האטנה
* דיוקן אישה דיוקן אישה

קישורים חיצוניים
----------------

ויקישיתוף מדיה וקבצים בנושא **גוסטב גוזדצקי** בוויקישיתוף

הערות שוליים
------------

1. ↑  Gustaw Gwozdzecki | Życie i twórczość | Artysta, Culture.pl (בפולנית)
2. ↑  Anna Lipa, **Gustaw Gwozdecki, 1880-1935 : wystawa monograficzna /**, Poznań :: Muzeum Narodowe w Poznaniu,, 2003. מסת"ב 978-83-89053-14-5
3. ↑  "Life of the Artist" (ארכיון)
4. ↑  Gustaw Gwozdecki – malarz i rzeźbiarz,który nieustannie poszukiwał właściwych środków wyrazu – Polskie Muzy, polskiemuzy.pl
5. ↑  "Gustaw Gwozdecki" (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1540465
* BnF: cb15093923k (data)
* GND: 124779360
* ISNI: 0000 0000 4804 197X
* LCCN: nr2003028818
* RKD: 124978
* SUDOC: 203964047
* VIAF: 10140686
* WorldCat: lccn-nr2003028818

 |
**דון גאטניו טאנטלו** (באיטלקית: **Don Gaetano Tantalo**;‏ 1905–1947) היה כומר מתנגד לנאצים וחסיד אומות העולם מאיטליה.

פעילותו בתקופת השואה
--------------------

טאנטלו הוא כומר איטלקי, אשר החביא משפחות יהודיות במהלך הכיבוש הגרמני באיטליה וסייע להם לשמור על אורח חיים יהודי בתקופת השואה.

הוא פגש במשפחות היהודיות לראשונה באוגוסט 1940, בשעה שהמשפחות היו בחופשת קיץ. קשרי ידידות נרקמו עם המקומיים כולל העם כומר המקומי. לאחר מכן נפגשו שנית גם בקיץ 41 ו-42. הכומר טאנטלו התיידד עם אנריקו אורבייטו. הכל השתנה לאחר כניעת איטליה בספטמבר 1943. משפחות אוריבייטו ופאסיפיצ'י נמלטו לאזור הנופש כי הם חשו לא בטוחים בבתיהם. עם הכיבוש הנאצי החליט אנריקו לפנות לידידו הכומר לעזרה, אך בהיעדרו פנה לאחותו דומניקה ולבעלה אדולפו דאנג'לו שהציעו לו מקלט ללילה. למחרת חזר טאנטלו והציע מקלט למשפחות אלו ולילדיהם למרות הסכנה הכרוכה בכך. הוא הציג אותם בפני אנשי הכפר כבני משפחתו והם שהו בשם חסות הכנסייה במשך 9 חודשים. כקתולי מאמין הוא גילה רגישות לצורכיהם הדתיים. הוא סיפק להם ספרי תנ"ך, נהג לברך אותם בשבת שלום בימי שישי בערב וכך עזר להם לזכור את תאריכי לוח השנה היהודיים במיוחד פסח. לצורך עריכת סדר פסח הוא סיפק להם כלים חדשים ומעט מצרכים, כך הוא הסתיר אותם עד שביולי 1944 הם עזבו וחזרו לרומא.

לאחר המלחמה
-----------

לאחר המלחמה המשיכו המשפחות לשמור עמו על קשר. כאשר לקה במחלת ריאות המשפחות עזרו לו לקבל טיפול רפואי מיטבי. ב-1947 טאנטלו נפטר.

בשנת 1969 פורסמה הביוגרפיה הראשונה אודותיו באיטלקית על ידי גיטניו מיולו (Gaetano Maelo).

ב-31 במאי 1978 הוכר כחסיד אומות העולם על ידי מוסד יד ושם.

בשנת 1995 פורסמה ביוגרפיה נוספת אודותיו באיטלקית על ידי הסופר האיטלקי ניקולינו סאראלה (nicolino sarale).

קישורים חיצוניים
----------------

ויקישיתוף מדיה וקבצים בנושא **גאטניו טאנטלו** בוויקישיתוף
* מידע אודותיו באנגלית באתר יד ושם
* תמונתו עם בני המשפחה שהציל מספר שנים לאחר המלחמה באתר מוזיאון השואה האמריקאי


|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 6249 5134
* VcBA: 495/286635
* VIAF: 89625248
* WorldCat: viaf-89625248

 |
**האנטי-אפיפיור גרגוריוס השישי**, היה אנטי-אפיפיור ברומא לאפיפיור בנדיקטוס השמיני במהלך שנת 1012.

ביוגרפיה
--------

לאחר מותו של סרגיוס הרביעי, נבחר כאפיפיור בנדיקטוס השמיני ב-18 במאי 1012. אולם, עד מהרה נאלץ בנדיקטוס השמיני לברוח מרומא על ידי אחד גריגורי, אשר הוכתר כ**האנטי-אפיפיור גרגוריוס השישי** על ידי ג'ובאני קרסנציו ממשפחת קרסנטי, אשר שלט למעשה ברומא. בנדיקטוס השמיני, שנמלט על פני הרי האלפים לגרמניה, פנה אל היינריך השני, מלך גרמניה וביקש את הגנתו, ואכן היינריך הסכים להחזיר את בנדיקטוס השמיני לכס האפיפיור, בתמורה להכתרתו כקיסר.

לקראת סוף שנת 1013, כינס היינריך השני צבא באאוגסבורג, ועד מהרה עבר עם צבאו את הרי האלפים, תוך שהוא מלווה באשתו, המלכה קוניגונדה ובכמה אנשי דת. בהגיעו לפאביה הצטרפו אליו הבישופים וראשי הדת האחרים. ארדואינו מאיבראה, שעדיין שלט בחלקים חשובים של צפון איטליה, הציע להיכנע להיינריך, והציע אף את בניו כבני ערובה, בתנאי שהיינריך יכיר בו כמלך איטליה, אולם היינריך סירב והטיל מצור על איבראה עד לשנת 1015.

בתחילת 1014 הגיע היינריך השני לרומא, והחזיר את בנדיקטוס השמיני לכס האפיפיור. לא ידועים פרטים על חייו של האנטי-אפיפיור גרגוריוס השישי, לפני הכתרתו כאפיפיור ולאחר סילוקו מהאפיפיורות.

קישורים חיצוניים
----------------

* ערך באנציקלופדיה הקתולית (באנגלית)
**גטאנו אנטוניאצי** (באיטלקית: **Gaetano Antoniazzi**‏; 7 באוגוסט 1825 - 1 באוגוסט 1897) היה בונה כלי קשת איטלקי.

ביוגרפיה
--------

אנטוניאצי נולד בקרמונה, שם למד את אומנותו בסדנה של משפחת צ'רוטי. בשנת 1870 ייסד במילאנו סדנה משלו במסורת קרמונה של מוריו, אנריקו וג'ובאני באטיסטה צ'רוטי. 

כלים בחתימת גטאנו אנטוניאצי קיימים רק מן השנים שבין 1870 עד 1890. יחד עם בניו, רומיאו וריקארדו, הכשיר אנטוניאצי את ליאנדרו ביזיאק. סביבת העבודה שיצרו ביזיאק ומשפחת אנטוניאצי היא ששלטה בבניית הכינורות האיטלקית מראשית עד אמצע המאה ה-20.

כתוצאה ממודל העסקים הזה, שנחל הצלחה רבה, הייתה מילאנו לקרקע פורייה לצמיחת בוני כינורות מוכשרים. במערכת זו, קיבלו הרבה בוני כינורות חשובים באיטליה של המאה ה-20 את ראשית הכשרתם, בהם גאטנו זגאראבוטו, ג'וזפה אורנאטי, פרדיננדו גארימברטי, איג'ינו סדרצ'י, רוקי ססטו, צ'יפריאנו בריאני, ג'וזפה פדרצ'יני, קאמילו מנדלי, פריצ'ו ואראניולו, קאמילו קולומבו, וינצ'נצו קאוואני, פייטרו פאראוויצ'יני, אלברט מוליה, אנדריאה ביזיאק, פייטרו בורגי, מירקו טאראסקוני, ליאנדרו הבן וג'אקומו ביזיאק, איג'יניו סייגה וקארלו פראריו.

גטאנו אנטוניאצי נפטר במילאנו.

מקור
----

* אריק בלוט, "אנטוניאצי" במילון גרוב למוזיקה ומוזיקאים אונליין

לקריאה נוספת
------------

* La Liuteria Italiana / Italian Violin Making in the 1800s and 1900s - Umberto Azzolina
* I Maestri Del Novicento - Carlo Vettori
* La Liuteria Lombarda del '900 - Roberto Codazzi, Cinzia Manfredini 2002
* Dictionary of 20th Century Italian Violin Makers - Marlin Brinser 1978
* Vannes, Rene (1985) [1951]. *Dictionnaire Universel del Luthiers (vol.3)*. Bruxelles: Les Amis de la musique. OCLC 53749830.
* William, Henley (1969). *Universal Dictionary of Violin & Bow Makers*. Brighton; England: Amati. ISBN 0901424005.
* Walter Hamma, *Meister Italienischer Geigenbaukunst*, Wilhelmshaven 1993, מסת"ב 3-7959-0537-0
מיקום פרוביניקת גרמאניה אינפריור בתוך האימפריה הרומית
**גרמאניה אינפריור** (בלטינית: **Germania Inferior**; בעברית: **גרמניה תחתית**) הייתה פרובינקיה רומית שהשתרעה משמאל לריין באזור שהיום כולל את נורדריין-וסטפאליה ואת דרום ומערב הולנד. היישובים העיקריים בפרובינקיה היו קסטרה וטרה, קולוניה אולפיה טריינה, הירלן, ניימיכן, טונגרן, אוטרכט, בון וקלן שהייתה בירת הפרובינקיה. השם גרמאניה אינפריור מבדיל את הפרובינקיה הנמצאת במורד הריין מהפרובינקיה גרמאניה סופריור הנמצאת במעלה הריין.

שטחי גרמאניה אינפריור נכבשו על ידי יוליוס קיסר בשנת 58 לפנה"ס. השבט האבורוני שישב באזור מרד בשנת 57 לפנה"ס והצליח להשמיד לגיון רומאי שהוצב באזור. יוליוס קיסר חזר לאזור, השמיד את השבט האבורוני והפך את הארץ לשממה. בשנים 38–39 לפנה"ס, מרקוס ויפסניוס אגריפה, יד ימינו של אוקטבינוס ומושל גאליה נארבוננסיס באותו זמן, נלחם באזור ביחד עם היוביאנים כנגד הסוביאנים ויישב את היוביאנים באזורי גרמאניה אינפריור השוממה. היוביאנים בנו באזור עיר בשם ארא-יוביארום, היא קלן. חלק מהצ'אטים שהתגוררו ממזרח לריין ותמכו ברומאים גורשו ממקום מושבם ויושבו גם הם על ידי אגריפס באזור גרמאניה אינפריור. בני צ'אטי אלו התמזגו עם הבטאווים בחלק הצפוני של גרמאניה אינפריור. בשנת 27 לפני הספירה הכליל אוגוסטוס קיסר את האזור בתוך פרובינקיית גאליה בלגיקה.

בשנים הבאות הוצבו יחידות צבא רבות באזורי גרמניה עילית ותחתית במסגרת ההגנה מפני השבטים הגרמאניים ומסעות כיבוש בגרמאניה. אולם משנת 16 לספירה החליט טיבריוס להפסיק את הלחימה נגד השבטים הגרמאניים. בשנת 28 לספירה מרדו הפריזיאנים והצ'אוקי, ואף שהוכנעו החליט טיבריוס לוותר על השטחים שבהם ישבו מעבר לריין.

בשנים 69–70 לספירה, במקביל למרד הגדול ביהודה, התרחש באזור המרד הבטאווי אשר הצליח בהתחלה בהשמדת ארבעה לגיונות רומיים, אך הסתיים בתבוסה ובהצבת לגיון קבוע בשטח גרמאניה אינפריור. בסביבות שנת 90 לספירה, הקיסר דומיטיאנוס ארגן מחדש את פרובינקיית גאליה בלגיקה וחילק אותה בין אזור אזרחי לאזור צבאי. האזור הצפוני מערבי של הפרובינקיה הפך לפרובינקית גרמאניה אינפריור.

החל משנת 350 השתלטו הפרנקים על האזור ובשנת 406 חדרו אליו שבטים גרמניים שהביאו לקיצה של הפרובינקיה הרומית.

קישורים חיצוניים
----------------

ויקישיתוף מדיה וקבצים בנושא **גרמאניה אינפריור** בוויקישיתוף

הערות שוליים
------------

1. ↑  Germania inferior, conquest and defeat
2. ↑  Mary T. Boatwright, Daniel J. Gargola and Richard J. A. Talbert. A Brief History of the Romans (New York: Oxford University Press, 2006), p. 224.

| הפרובינקיות של האימפריה הרומית בשיאה |
| --- |
| 

|  |  |
| --- | --- |
| אוסרואנה • אכאיה • אלפס מרטימה • אלפס פנינה • אלפס קוטיאה • אסיה • אפירוס • אפריקה • ארמניה תחתית • ביתיניה • בלארראה • בריטניה • גאליה אקוויטניה • גאליה בלגיקה • גאליה לוגדוננסיס • גאליה נארבוננסיס • גלטיה • גרמאניה אינפריור • גרמאניה סופריור • דלמטיה • דאקיה • היספניה בייטיקה • היספניה טארקוננסיס • יהודה • כרתים וקירנאיקה • לוסיטניה • ליאקוניה • ליקיה • מאוריטניה • מואסיה • מוקדון • מסופוטמיה • מצרים • נומידיה • נוריקום • סופנה • סוריה • סוריה פלשתינה • סיקיליה • ערביה • פאנוניה • פונטוס • פיסידיה • פמפיליה • קורסיקה וסרדיניה • קיליקיה • קפדוקיה • קפריסין • רייטיה • תראקיה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4107441-5

 |
הראפר אקזיביט, בהופעה באדלייד, 2007
**הארדקור ראפ** (אנגלית: **Hardcore Rap**), הוא תת-סגנון מוזיקלי המשתייך לסגנון הראפ והיפ הופ. סגנון זה מאופיין כראפ קשוח העוסק בסקס, בסמים ובאלימות.

רקע
---

בשנת 1986, החל סקולי די (Schoolly D), מאפיונר מפילדלפיה, להשתמש בשיריו בקללות ומילים גסות, דבר שלא היה נפוץ בשירי ראפ.
בתחילת 1987 להקת Boogie Down Productions ובראשה הראפר KRS-One המציאו ז'אנר חדש של ראפ מחתרתי ופוליטי עם האלבום (Criminal Minded) הנקרא "Hardcore Rap". מאוחר יותר אותה שנה להקת פאבליק אנמי (Public Enemy), להקת ראפ מניו יורק, אימצה את הסגנון הזה והפכה אותו לפופולרי מאוד עם אלבומה "Yo! Bum Rush the Show". לדעת מעריציה הלהקה גרמה לשינוי מהותי בסגנון הראפ.
עם זאת, ההארדקור ראפ נחלש כאשר אייס קיוב (Ice Cube) מלוס אנג'לס יצר תת-סגנון להארדקור ראפ הנקרא גנגסטה ראפ, שהוא ייחודי לחוף המערבי בארצות הברית ונחשב ליותר בוטה מהארדקור ראפ. ניתן להתייחס לחלוקה בין סגנונות הראפ לפי אזורים גאוגרפים בארצות הברית: בחוף המזרחי הראפ הוא בסגנון הארדקור ראפ, ובחוף המערבי הסגנון הוא גנגסטה ראפ. להקת הגנגסטא ראפ N.W.A, זכתה להצלחה גדולה והפכה להיות במרכז הבמה של הראפ.

אף על פי שפאבליק אנמי המשיכו בקריירה שלהם גם אחרי אלבומם המצליח ב-1988, הם כבר לא זכו להצלחה גדולה ואת מקומם תפסה להקת N.W.A. ראפרים רבים המשיכו ליצור הארדקור ראפ, אך N.W.A היו במרכז הבמה.
כאשר אייס קיוב (חבר להקת N.W.A) פרש, להקת ה-N.W.A איבדה קצת מהפופולריות שלה ולהקת הארדקור ראפ מניו יורק בשם EPMD הצליחה לנצל דעיכת N.W.A ורכשה לעצמה שם. האלבום הראשון של אייס קיוב הוקלט בניו יורק בשיתוף פאבליק אנמי וכתוצאה מההשפעות הפוליטיות שלהם על האלבום, האלבום נחשב להארדקור ראפ.

רק אחרי תקופת הזהב (1986-1993), ב-1994, אחרי שורה של אלבומי הנחשבים הצלחות של הגנגסטה ראפ מצד ד"ר דרה, אייס קיוב וסנופ דוג, נאז (Nas), הראפר הצעיר מקווינס, ניו יורק, הוציא את אלבומו "Illmatic" שהיה ה"אלבום הרשמי" שהחזיר את תשומת הלב להארדקור ראפ.
עם תום תקופת הזהב נחלש ז'אנר הגנגסטא ראפ וזאת ניצל הראפר הנוטוריוס בי. איי. ג'י. (The Notorious B.I.G) מברוקלין, ניו יורק, עם האלבום "Ready To Die" ב-1994 שנחשב לאחד מאלבומי הראפ הטובים ביותר של כל הזמנים.
הנוטוריוס בי. איי. ג'י. נהפך לדמות המדוברת ביותר בראפ באותה שנה, והחלו בעיות בינו לבין הגנגסטא ראפר טופאק שאקור. ייתכן שזו הסיבה למלחמת החופים בין החוף המערבי (גנגסטא ראפ) לבין החוף המזרחי (הארדקור ראפ).

כאשר ב-1996 נסתיימה תקופת הגנגסטה ראפ בשל מותם של שני גנגסטא ראפרים מהחוף המערבי (Eazy-E וטופאק), ד"ר דרה סיים את עידן הגנגסטא ראפ באלבום מחווה לשני חבריו. כל אותם ראפרים מהחוף המערבי שעד עתה ניגנו גנגסטא ראפ משייכים את עצמם כעת לגנגסטא ראפרים בצורה לא רשמית. כל ראפר מהחוף המערבי שהתחיל את הקריירה שלו לאחר תקופת הגנגסטא ראפ (1996) נחשב להארדקור ראפר (בין ההארדקור ראפרים ה"טהורים" מהחוף המערבי נמנים: מאסטר פי, אקזיביט ודה גיים).

לאחר 1996 עשרות ראפרים מסוג הארדקור ראפ התחילו להופיע כמו DMX ואמינם, ויותר מאוחר ד"ר דרה שהפך באותה תקופה למפיק ראפ שהפיק בשנות האלפיים לראפר ההארדקור 50 סנט.

כיום ההארדקור ראפ נהפך למינסטריים ולסגנון הראפ הנפוץ ביותר, ויש אלפי הארדקור ראפרים ברחבי ארצות הברית ורובם גרים בניו יורק.
ערך זה עוסק באלה גיאורגית. אם התכוונתם למשמעות אחרת, ראו דאלי (פירושונים).
**דאלי** (בגאורגית: **დალი**, באוסטית: dælimon, סוג של דמון) היא אלת הציד במיתולוגיה הגאורגית, ואשת האבנים והחיות. דאלי ידועה כפתיינית בעלת רומנים רבים עם ציידים, וככזאת שהורגת בצורה ברוטלית את מי שבוגד בה.

מיתולוגיה סוואנית
-----------------

מופיעה בפולקלור הסוואני (סוואנתי בצפון מערב גאורגיה) כ**דאל** (Dæl), יש אומרים שדאלי היא הצאצא של דאל הסוואני, סמל לאישה יפהפייה, בעלת שיער בצבע זהב ועור לבן קורן שזוהר גם בחושך. היא מתגוררת גבוה בהרים, בדרך כלל במקומות שכף רגלו של אדם לא דרכה בהם מעולם. היא חיה במערה, ומדי יום צופה בעדר חיות פראיות החוסות תחת הגנתה, כמו רועה צאן אנושי. חלק מהשירים אפילו מתאר אותה חולבת עז בר. היא לא מתנגדת לחלוק את העדר עם ציידים, כל עוד מתקיימים תנאים מסוימים ולא עוברים על איסורי הטאבו. הציידים יכולים לצוד רק את כמות החיות שהם יכולים לשאת בחזרה לכפריהם. בין חיות העדר מעורבים אלים המחופשים לחיות (בעלות קרניים מזהב), אותן אסור לצוד. אם הצייד מצליח לצוד חיה, חייבים להציע לדאלי חתיכה מהניצוד כהכרת תודה. 

מהסיפורים הבולטים במיתולוגיה הסוואנית:

* "דאלי והצייד" המקולל, סיפור בעל כמה וכמה וריאציות. הסיפור מתחיל במפגש בין דאלי לבין צייד מיתולוגי בשם **בטגיל** (Betgil), אותו בחרה דאלי להיות מאהבה. היא נותנת לו אות לאהבתה - מיטה, טבעת או קמע (שונה בגרסאות שונות), ומבקשת ממנו להימנע מכל מגע עם אישה אנושית, כולל עם אשתו. כל עוד סיפק את רצונותיה של האלה, לא חזר לביתו בידיים ריקות. יום אחד הוא מפר את הבטחתו, ושוכב עם אשתו וגם עם אשת אחיו. האלה משנה עצמה ליעל לבן, ויורדת לכפרו של הצייד. היא מגיעה לכפר, שם בגטיל וקרובי משפחתו רוקדים במעגל. היעל רץ אל מרכז המעגל ובורח, וגורם לבגטיל לרדוף אחריו. הצייד מטפס על ההר מעלה ומעלה גם שהדרך מתחתיו מתפוררת. כשהוא מגיע לפסגה, חזרה האלה לצורתה המקורית והתעמתה עם בגטיל המבועת, ולאחר מכן עזבה אותו ליפול מההר (ובגרסה אחרת דוחפת אותו) לעבר מותו.
* "דאל ודיליס וורסקלאבי" או דאל וכוכב הבוקר.
* "דאל והולדת ילד", כפי שמוסבר בשיר לריקוד סוואני מפורסם, צייד בהרים שומע את האלה מיללת מכאבי לידה. לפני שהוא הצליח להגיע אליה היא יולדת את הילד, וזאב תופס אותו כאשר הוא נופל לקרקע. הצייד הורג את הזאב, משיב את התינוק לדאל, ומקבל בתמורה הבטחה להצלחה בצייד. האב לא מוזכר בסיפור (אם הוא קיים), וגם לא גורלו של הילד כשהתבגר.
* סיפור לידתו של אמירני, בנה.

דמיון למיתולוגיות אחרות
-----------------------

המילה דאלי קרובה למילה אל בשפות הקווקזיות (צ'צ'נית: dēla, אינגושטית: dǣlə, בבאטית: dalə).

חוקרים טוענים כי סאמדזימרי ואחיותיה הן אף הן צאצאיות של דאלי. ישנם כאלה המוצאים דמיון בינה לבין אפרודיטה מהמיתולוגיה היוונית - היופי, העירום, פיתוי והחיבה למחרוזות זהב. כמו כן מייחסים לה דמיון לאינה אישתר מהמיתולוגיה המסופוטמית, שניהם ציידים, ורועי צאן.

מקורות
------

* THE MEANING OF DÆL. SYMBOLIC AND SPATIAL ASSOCIATIONS OF THE SOUTH CAUCASIAN GODDESS OF GAME ANIMALS
|  |
| --- |
| **הרשות הפלסטינית** |
| סמל הרשות הפלסטינית |
| ערך זה הוא חלק מסדרת**ממשל ופוליטיקה של הרשות הפלסטינית** |
| * **נשיא**
	+ מחמוד עבאס (אבו מאזן)
* **ראש ממשלה**
	+ מוחמד אשתייה
* **המועצה המחוקקת**
	+ יושב ראש המועצה המחוקקת
		- עזיז דוויק
* **המועצה העליונה לצדק**
	+ בית המשפט העליון של הרשות הפלסטינית
		- פאריד עבדאללה אסעד ג'אלד
* **הסכסוך הישראלי-פלסטיני**
	+ מלחמת העצמאות והנכבה
	+ ספטמבר השחור
	+ האינתיפאדה הראשונה
	+ הסכמי אוסלו
	+ האינתיפאדה השנייה
	+ תוכנית ההתנתקות
* **בחירות**
* **מדינה פלסטינית**
* **הוועד הערבי העליון**
* **נפות הרשות הפלסטינית**
* **יחסי חוץ**
 |

**הבחירות לנשיאות הרשות הפלסטינית** היו אמורות להתקיים ב-31 ביולי 2021. חודשיים קודם לכן, ב-22 במאי 2021 היו אמורים להתקיים הבחירות לרשות המחוקקת הפלסטינית 2021.

עם זאת, בסופו של יום, הבחירות בוטלו על ידי הנשיא עבאס.

רקע
---

ב-9 בינואר 2005 נערכו **בחירות** ברשות הפלסטינית שבהן נבחר מחמוד עבאס (אבו מאזן) לתפקיד **יושב ראש הרשות הפלסטינית**. עבאס, יו"ר אש"ף ונציג הפת"ח, זכה ב-62% מקולות המצביעים והוא החליף את יאסר ערפאת.

באופן רשמי הסתיימה כהונתו של אבו מאזן בינואר 2009 על פי החמאס או בינואר 2010 על פי אש"ף, אך בשל הסכסוך בין החמאס לפת"ח לא נערכו בחירות והוא המשיך בכהונתו באופן לא דמוקרטי וללא מנדט מבוחריו.

באופן מפתיע ב-15 בינואר 2021, קבע עבאס לראשונה באופן רשמי תאריך לבחירות לפרלמנט ולנשיאות הפלסטיניים. לפי הצו הנשיאותי עליו חתם, ב-22 במאי 2021 יתקיימו הבחירות לפרלמנט, וחודשיים מאוחר יותר, ב-31 ביולי 2021, היו אמורות להתקיים הבחירות לנשיאות הרשות הפלסטינית. ארגון חמאס בירך על פרסום הצו הנשיאותי, וקרא ליצור אווירה שתאפשר בחירות חופשיות והוגנות.

ב-30 באפריל 2021 הודיע עבאס רשמית על דחיית הבחירות למועד לא ידוע, בנימוק שאין לקיים את הבחירות כל עוד לא ניתן לקיימן גם במזרח ירושלים. בחמאס האשימו את עבאס בכניעה לישראל וטענו כי הוא מפחד להפסיד בבחירות.

מערכת הבחירות
-------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

סקרים
-----

| מכון סקרים | תאריך | קישור | מחמוד עבאס | מרואן ברגותי | אסמאעיל הנייה | לא יודעים/אף אחד |
| --- | --- | --- | --- | --- | --- | --- |
| PCPSR | 14-19.3.2021 | קישור | 19.6% | 50.1% | 30.3% | 4.0% |

קישורים חיצוניים
----------------

* אבו מאזן הפתיע כשהכריז על בחירות, וישראל במלכוד
* אליאור לוי, לראשונה מ-2006: אבו מאזן הכריז על בחירות לפרלמנט ולנשיאות ברשות הפלסטינית, באתר ynet, ‏15 בינואר 2021
* אלעד שמחיוף ואוהד חמו, "אחד ביום": הבחירות מעבר לגדר, באתר N12, ב-11 באפריל 2021

הערות שוליים
------------

1. ↑  אבי יששכרוף, חמאס: לא נכיר בכהונת עבאס החל מינואר 2009, באתר הארץ
2. ↑  חמאס בירך על הכרזת הבחירות לנשיאות ולפרלמנט ברשות הפלסטינית, באתר ynet, 15 בינואר 2021

| Flag of SenegalFlag of Senegalבחירות ברשות הפלסטינית |
| --- |
| בחירות לנשיאות | 1996 • 2005 • 2021 (לא התקיימו) |  |
| בחירות למועצה המחוקקת | 1996 • 2006 • 2021 (לא התקיימו) |
| בחירות לרשויות מקומיות | 2004-05 • 2012 • 2017 |
רביעיית ברברשופ של הצי האמריקאי בעת הופעה**ברברשופ** (**Barbershop**) הוא סגנון עממי של מוזיקת א-קפלה, המושר ללא ליווי כלי נגינה. הסגנון מאופיין באקורדים מרובעים בטקסטורה מוזיקלית הומופונית בעיקרה. לכל אחד מארבעת הקולות יש תפקיד. הסולן (Lead Singer) שר את המנגינה, הטנור מלווה מעל המנגינה, הבס שר את התווים הנמוכים, והבריטון משלים את האקורד. עיבודי ברברשופ מתאפיינים בהרמוניות צפופות (Close Harmony) - צירופי צלילים במרווחים קטנים, העשויים לעיתים להישמע צורמים מחוץ להקשר ההרמוני.

מחקרים מוזיקולוגיים נוטים כיום לתמוך בטענה כי מקור הסגנון הוא בשכונות האפריקניות-אמריקניות של ארצות הברית בתחילת המאה ה-20. בשכונות אלה, מספרות הגברים (באנגלית Barbershops) היוו - ועודן מהוות - מרכז חברתי. הפורמט של שירת הברברשופ כהרמוניה של ארבעה תפקידי שירה מוצאת את שורשיה עוד בשירת הגוספל של הכנסיות האפריקניות-אמריקניות.

שירת ברברשופ מהווה כיום תחביב של זמרים (בעיקר גברים) רבים ברחבי העולם, ובמיוחד בארצות הברית, שבה נולד סגנון הברברשופ. הארגון *Barbershop Harmony Society* הוא ארגון-הגג הראשי המאגד את פעילותם של הרכבי ברברשופ בארצות הברית ובקנדה. בנוסף לו פועלים ארגונים נוספים שבהן משתתפים גם הרכבי נשים (*Sweet Adelines International*, ו-*Harmony Incorporated*).

הרכבי ברברשופ מפורסמים מהעולם:

* The Dapper Dans
* Vocal Majority
* Masters of Harmony
* Ambassadors of Harmony

בישראל פועלים מספר הרכבי ברברשופ, שהוותיקה מביניהן היא "**להקת הספרים הירושלמית**" אשר הוקמה ב-1983.
מאז הוקמו עוד מספר הרכבים, אשר הבולט ביניהם הוא "**12 טון**", הפועל בניצוחו של אלכס אשד. אשד הקים גם את "**ברברינה**", הרכב ברברשופ ישראלי על טהרת המין הנשי.

ראו גם
------

* א-קפלה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **ברברשופ** |
| ויקישיתוף תמונות ומדיה בוויקישיתוף: **ברברשופ** |

* Barbershop Harmony Society
* להקת הספרים הירושלמית (אורכב 26.09.2013 בארכיון Wayback Machine)
* 12 טונים
* ברברינה  (אורכב 17.03.2011 בארכיון Wayback Machine)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007282992005171
* LCCN: sh85011800

 |
**רובע אמסטרדם דרום מזרח** (בהולנדית: **Amsterdam Zuidoost**) הוא אחד משמונה מחוזות של עיריית אמסטרדם, הולנד.

הרובע הוקם בשנת 2010 ומורכב מארבע שכונות מגורים, ביילמרמיר (Bijlmermeer), ונסרפולדר (Venserpolder), חאספרדאם (Gaasperdam) ודרימונד (Driemond).

הרובע משתרע על שטח של 22.08 קמ"ר. למרות שהרובע אינו ממוקם בצמוד לרובעי העיר האחרים הוא עדיין נחשב לאחד מרובעי העיר אמסטרדם.

היסטוריה
--------

השכונה הגדולה ביותר ברובע זה היא שכונת ביילמרמיר (Bijlmermeer). האזור הפך מיועד לבניה בשנות ה-60 ותוכנן על ידי האדריכל השווייצרי לה קורבוזייה (Le Corbusier) והאדריכל הראשי של ביילמרמיר זיגפריד נסוט (Siegfried Nassuth). תוכניתם כללה סלילת כבישים וגשרים עם נתיבים נפרדים למכוניות, אוטובוסים, רוכבי אופניים והולכי רגל. בניית כ-18,000 דירות שמתוכם כ-13,000 במגדלים והפיכת האזור למודרני וחדשני.

* בשנת 1963 החלה בנייתו של מגדל הוחורד (Hoogoord) הנחשב למגדל הראשון בשכונה ובנייתו הושלמה בשנת 1968.
* בשנת 1975 הושלמה בניית הדירה האחרונה בפרויקט הדיור במגדלים (כ-13,000 דירות).
* בשנת 1977 נחנך קו המטרו הראשון באמסטרדם, בעזרתו תושבי הרובע יכלו להגיע אל מרכז העיר.

למרות הפרויקט היוקרתי, השכונה החדשה לא הייתה פופולרית כפי שציפו. השכונות ברובע הפכו למקום מגורים בעל איכות חיים נמוכה עם אוכלוסייה זרה ושיעורי אבטלה גבוהים.

בתאריך 4 באוקטובר 1992 התרסק מטוס מטען של חברת אל על מסוג בואינג 747-258f, בטיסה מספר 1862, על שני בנייני מגורים (Groeneveen en Kruitberg) בשכונת ביילמר באסון נהרגו 43 אנשים, בהם צוות הטיסה שמנה שלושה אנשי צוות ישראלים ונוסעת ישראלית אחת. אסון ביילמר (Bijlmerramp) הוא התאונה האווירית הקטלנית היחידה של "אל על".

בשלהי שנות ה-90 ותחילת שנות ה-2000, הפך האזור שמסביב לתחנת הרכבת לאזור עסקים מתפתח ופופולרי.

במסגרת תוכנית לפיתוח עירוני, נבנו מגדלים חדשים, שהחליפו שכונות קטנות ואזורים מיושנים רחובות הורחבו ונפתחו בתי עסק חדשים.

אסון ביילמר

אתרים בעלי עניין ברובע זה
-------------------------

### ספורט

* אצטדיון אמסטרדם ארנה (Amsterdam ArenA)

### תחבורה

* תחנת הרכבת אמסטרדם ביילמר ארנה (Station Amsterdam Bijlmer ArenA)

### קניות

* פסל של אנטון דה קומפלייןמרכז הקניות אמסטרדם פורט (Amsterdamse Poort)

גלריית תמונות
-------------

* אצטדיון אמסטרדם ארנהאצטדיון אמסטרדם ארנה
* משחק כדורגל באמסטרדם ארנהמשחק כדורגל באמסטרדם ארנה
* תצפית אל מגדלי הרובעתצפית אל מגדלי הרובע
* תחנת הרכבת אמסטרדם ביילמר ארנהתחנת הרכבת אמסטרדם ביילמר ארנה
* מרכז הקניות אמסטרדם פוסטמרכז הקניות אמסטרדם פוסט

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **דרום-מזרח אמסטרדם** |
| ויקישיתוף תמונות ומדיה בוויקישיתוף: **דרום מזרח אמסטרדם** |

* 

* אתר האינטרנט הרשמי של דרום מזרח אמסטרדם (בהולנדית)
* האתר הרשמי של רובע אמסטרדם דרום מזרח (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: f1ec90a3-4e6d-432e-aa90-b3abe993e36f
* VIAF: 240609516
* WorldCat: viaf-240609516

 |
**וודייז' טאטמייר** (בפולנית: **Włodzimierz Tetmajer**‏; 31 בדצמבר 1861 – 26 בדצמבר 1923) היה צייר וגרפיקאי פולני, אחד הנציגים המובילים של פולין הצעירה היה גם פוליטיקאי וסופר.

קורות חיים
----------

הוא נולד לאדולף טאטמייר ואשתו הראשונה, לאוניה קרוביצ'י. בשנים 1875–1886 למד בבית הספר לאמנויות יפות בקרקוב, ולאחר מכן זמן קצר בווינה, בשנים 1886–1889 במינכן ובאקדמיה קולארוסי בפריז.

בשנים 1914- 1911 היה וודייז' טאטמאייר פעיל פוליטי וחבר בפרלמנט האוסטרי מטעם מפלגת העם הפולנית. ב־10 בנובמבר 1912 עמד בראש ההקמה של קונפדרצית מפלגות העצמאות ואז השתתף בעבודתה.

לאחר פרוץ מלחמת העולם הראשונה הוא הועבר לוועדה הלאומית העליונה. בינואר 1919 הוא נסע לוועידת שלום בפריז, שם, יחד עם מיקולאי ריי, הוא תיווך במשא ומתן בין צוותו של רומן דמובסקי לנציגי יוזף פילסודסקי. במהלך המלחמה הפולנית-בולשביקית הוא היה פעיל בוועדה להגנת המדינה. בראשית אפריל 1919 הוא מונה על ידי שרת התרבות והאמנות כנציג הכללי בקרקוב.

לבקשתו של יוזף פילסודסקי, הצטרף לוועד הלאומי הפולני בשנת 1919. הוא היה מומחה של המשלחת הפולנית בוועידת השלום בפריז בשנת 1919, שעסק בסוגיות פוליטיות ודיפלומטיות. הוא היה יו"ר הוועדה להגנת המדינה בקרקוב החל מה -20 באוגוסט 1920.

וודייז' טאטמייר נקבר ב־30 בדצמבר 1923 בבית העלמין פסטרניק בברונוביץ ווילקי.

משפחה
-----

בשנת 1890 התחתן עם אנה מיקולייצ'יק  נולדו להם שתי בנות. במהלך מלחמת העולם השנייה, אשתו ובתו הצעירה קריסטינה, יחד עם בעלה גורשו לעומק ברית המועצות על ידי הסובייטים. לאחר המלחמה אשתו של טטמייר חזרה לקרקוב, שם נפטרה.

יצירה
-----

הוא צייר בעיקר סצינות ז'אנריות כפריות [36], וכן נופים, פוליכרומים בכנסיות, כולל בקפלה של המלכה סופיה, בקתדרלת וואוול, בקתדרלה בסוסנובייץ.

משנת 1897 היה טאטמייר חבר בחבורת האמנים הפולניים "אגודת שטוקה".

בשנת 1892 קיבל טטמייר פרס מבית הספר לאמנויות יפות בקרקוב לסטודנטים מצטיינים ומענק שנתי לנסיעה לאיטליה.

בשנת 1893 נשלחו ציורי האמן יחד עם בדים אחרים לתערוכה העולמית בשיקגו, ובשנת 1894 לסן פרנסיסקו. הוא זכה במדליות בתערוכות אלה.

בשנת 1911 קיבל טטמייר פרס על פעילות האמנותית מטעם האקדמיה לאמנויות ומדעים.

גלריה
-----

* נגנים בברונוביץ נגנים בברונוביץ
* חיזור חיזור
* זרקובינה זרקובינה
* קדוש קדוש
* הכתרה הכתרה
* מציאת הצלב מציאת הצלב
* סנט סבסיטאן סנט סבסיטאן
* ויטראז' בוואוול ויטראז' בוואוול

קישורים חיצוניים
----------------

ויקישיתוף מדיה וקבצים בנושא **וודייז' טאטמייר** בוויקישיתוף

הערות שוליים
------------

1. ↑  Polish Art Center - Wlodzimierz Tetmajer (1861-1923) (ארכיון)
2. ↑  Włodzimierz Przerwa-Tetmajer : w dziewięćdziesięciolecie śmierci artysty i polityka
3. ↑  Rydel nie był pajacem, gazetapl (בפולנית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb11706853r (data)
* GND: 119542110
* ISNI: 0000 0001 0993 5046
* LCCN: n82239748
* NKC: jn20000701792
* NLP: A1183285X
* NTA: 071349677
* RERO: 02-A010927184
* RKD: 76913
* SUDOC: 167105078
* ULAN: 500027691
* VIAF: 84037537
* WorldCat: lccn-n82239748

 |
יצחק ליפשיץ (נולד ב-1951) הוא רופא ישראלי נודע.

### ביוגרפיה

ד"ר ליפשיץ נולד בחיפה. רכש את השכלתו בתיכון עירוני ג' – נוה שאנן בעיר. בין השנים 1972-1969 שירת ביחידה מסווגת בחיל האוויר. לאחר שחרורו מצה"ל פנה ללימודי רפואה באוניברסיטה העברית בירושלים, וסיים את לימודיו בשנת 1979. בהמשך, הוסמך כמומחה לרפואת משפחה.

בין השנים 2019-1987 שימש כרופא משכן הכנסת. בתפקידו זה היה רופאם של כלל עובדי המשכן, לרבות חברי הכנסת. בשנת 2015 אף התמנה לתפקיד רופאו האישי של נשיא המדינה דאז, ראובן ריבלין. משנת 1980 ועד היום משמש ד"ר ליפשיץ כרופא משפחה בשכונת קרית היובל בירושלים וכן בחבל עדולם.

ד"ר ליפשיץ זכה במרוצת השנים בפרסים ועיטורים רבים. בין היתר, בעיטור מפקד פיקוד הדרום על פעילותו תחת אש (1980), עיטור עובד מדינה מצטיין (1995), פרס נמיר על תרומה לקהילה (1996), אות הנשיא למתנדב (1997), פרס שר הבריאות (2001), הוקרת שירות הביטחון הכללי (2005), עיטור יו"ר הכנסת (2017) ואות יקיר העיר ירושלים (2022).

נוסף על תרומתו בתחום הרפואה, ד"ר ליפשיץ פעיל מזה שנים רבות במסגרות התנדבותיות שונות למען הקהילה, לרבות מעורבות בשכונות קריית היובל ועיר גנים בעיר ירושלים וסיוע לילדים בני העדה האתיופית.
במתמטיקה, **חבורה למחצה שאינה קומוטטיבית בשום מקום** היא חבורה למחצה *S* כך שלכל *a* ו-*b* ב-*S*, אם *ab* = *ba* אז *a* = *b*. חבורה למחצה *S* אינה קומוטטיבית בשום מקום אם ורק אם כל שני איברים של *S* הם הופכיים זה לזה.

אפיון של חבורות למחצה שאינן קומוטטיביות בשום מקום
-------------------------------------------------

חבורות למחצה שאינן קומוטטיביות בשום מקום ניתן לאפיון בכמה דרכים שונות. אם *S* היא חבורה למחצה, התנאים הבאים שקולים:

* *S* אינה קומוטטיבית בשום מקום.
* *S* היא רצועה מלבנית.
* עבור כל *a* ו-*b* ב-*S*, מתקיים: *aba=a*.
* עבור כל *a*,‏ *b* ו-*c* ב-*S,* מתקיים: *a²=a* וגם *abc=ac*.

בהגדרה, הרצועות המלבניות הן חבורות למחצה, אבל יש בהן הפגם שההגדרה שלהן מנוסחת לא במונחים של הפעולה הבינארית הבסיסית בחבורה למחצה. ניתן לגשת לרצועה מלבנית באמצעות ההגדרה של חבורות למחצה שאינן קומוטטיביות בשום מקום, והיא מתקנת את פגם זה.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"חבורה למחצה קומוטטיבית בשום מקום"**.
מיקום פרובינקיית גרמאניה סופריור באימפריה הרומית
**גרמאניה סופריור** (בלטינית: **Germania Superior**; בעברית: **גרמניה עילית**) הייתה פרובינקיה רומית באזור גרמאניה שהשתרעה מדרום לריין במעלה הנהר בניגוד לגרמאניה אינפריור שהשתרעה במורד הריין. הפרובינקיה השתרעה על האזורים הכלולים היום בדרום-מערב גרמניה, מערב שווייץ ומחוזות אלזס ויורה שבצרפת. היישובים העיקריים בפרובינקיה היו בזאנסון, שטרסבורג, ויסבאדן ובירת הפרובינקיה, מיינץ. האזור של הריין הזורם דרך גרמאניה סופריור נקרא "הריין התיכון".

האזור של גרמאניה סופריור נכבש על ידי יוליוס קיסר בשנת 58 לפני הספירה. בין השנים 28–32 לפני הספירה לקח אוגוסטוס קיסר לאחריותו הישירה את האזור, ביחד עם פרובינקיות נוספות, בטענה שהוא מצוי בסכנה.

בשנת 27 לפני הספירה הכליל אוגוסטוס קיסר את האזור בתוך פרובינקיית גאליה בלגיקה.

בשנים הבאות הוצבו יחידות צבא רבות באזורי גרמאניה סופריור ותחתית במסגרת ההגנה מפני השבטים הגרמאניים ויציאה למסעות כיבוש וענישה בגרמאניה. במסגרת זאת הוקמו בגרמאניה סופריור מבצרים במיינץ, קסנטן (אנ') (קסטרה וטרה) ששימשו כבסיסי יציאה עבור הלגיונות הרומיים, בין השאר של דרוסוס יוליוס קיסר. במיוחד בוצר קטע הגבול בין הריין לדנובה המכונה הלימס של גרמאניה סופריור-רייטיה.

בשנים 69–70 התרחש באזור המרד הבטאווי אשר הצליח בהתחלה בהשמדת ארבעה לגיונות רומיים, והשמדת כל המבצרים הרומיים לאורך הריין. עם תפיסת השלטון על ידי אדריאנוס הוא יצא למסע לכיבוש מחדש של האזור והמבצרים נבנו מחדש. בסביבות שנת 90 לספירה ארגן הקיסר דומיטיאנוס מחדש את פרובינקיית גאליה בלגיקה וחילק אותה בין אזור אזרחי לאזור צבאי. האזור הדרום מזרחי של הפרובינקיה הפך לפרוביניקת גרמאניה סופריור.

קישורים חיצוניים
----------------

ויקישיתוף מדיה וקבצים בנושא **גרמאניה סופריור** בוויקישיתוף

הערות שוליים
------------

1. ↑  Mary T. Boatwright, Daniel J. Gargola and Richard J. A. Talbert. A Brief History of the Romans (New York: Oxford University Press, 2006), p. 224.

| הפרובינקיות של האימפריה הרומית בשיאה |
| --- |
| 

|  |  |
| --- | --- |
| אוסרואנה • אכאיה • אלפס מרטימה • אלפס פנינה • אלפס קוטיאה • אסיה • אפירוס • אפריקה • ארמניה תחתית • ביתיניה • בלארראה • בריטניה • גאליה אקוויטניה • גאליה בלגיקה • גאליה לוגדוננסיס • גאליה נארבוננסיס • גלטיה • גרמאניה אינפריור • גרמאניה סופריור • דלמטיה • דאקיה • היספניה בייטיקה • היספניה טארקוננסיס • יהודה • כרתים וקירנאיקה • לוסיטניה • ליאקוניה • ליקיה • מאוריטניה • מואסיה • מוקדון • מסופוטמיה • מצרים • נומידיה • נוריקום • סופנה • סוריה • סוריה פלשתינה • סיקיליה • ערביה • פאנוניה • פונטוס • פיסידיה • פמפיליה • קורסיקה וסרדיניה • קיליקיה • קפדוקיה • קפריסין • רייטיה • תראקיה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4104622-5
* HDS: 008417
* SUDOC: 027769453

 |
**המחדש** הוא אתר חדשות ומדיה חרדי.

היסטוריה
--------

האתר עלה לאוויר באפריל 2018 בשם "פינטל נט" על ידי ישראל בוקשפן וחבריו.

לוגו של 'פינטל נט' (2018–2019)לוגו של 'פינטל נט' (2018–2019)
בפברואר 2020 הוא עבר שינוי חזותי ושמו שונה ל"המחדש".

באתר פעלה במשך מספר שבועות תוכנית "המתראיין" אותה הגיש העיתונאי אבי גרינצייג. בתוכנית הובאו ראיונות עם חברי כנסת ואישי ציבור. לאחר מספר שבועות ברשת האתר ירד מהאוויר לצורך חידוש, ועלה שוב באפריל 2020.

במאי 2020 הושג הסכם עם חברת "הדרן" לפתיחת האתר במכשירים הכשרים של החברה.

באתר משודר מדי יום שיעור חברותא בדף היומי מפי הרב יונתן שטנצל, פינת הלכה מאת הרב בנימין חותה, משדר חיזוק יומי מאת הרב חיים רבי ושיעור פרשת שבוע מפי הרב ישראל דרעי.

באתר מדור למוזיקה חסידית ומצעד מוזיקה שבועי 'חמישייה מנצחת׳ בשיתוף רדיו קול ברמה בתוכניתו של יואלי דיקמן 'לילה מנצח', אותה מגיש ישראל רוזן.

בינואר 2021 נרשמו 1,000,000 כניסות לאתר.

במאי 2021 הושקה אפליקציית מובייל לאתר.

צוות האתר
---------

עורך ראשי: יעקב קצבורג.

עורכי משנה: עידו חן‚ אלימלך יונה.

כתב משטרה: שמחה כהן.

כתב שטח: יאיר לוי.

כתב חרדים: איצלה כץ.

כתב מוזיקה: זלמן לוי.

מבזקים: זאב גרשוני.

מנהל שיווק: יהושע רודניק.

מנהל טכני: יאיר ברויער.

קישורים חיצוניים
----------------

* 

* אתר האינטרנט הרשמי של המחדש
* המחדש, ברשת החברתית פייסבוק

* המחדש, ברשת החברתית טוויטר

* המחדש, ברשת החברתית אינסטגרם

* המחדש, סרטונים בערוץ היוטיוב

הערות שוליים
------------

1. ↑  ראו כאן
2. ↑  המחדש - אפליקציות ב-Google Play, play.google.com
מבנה מסתור לצפייה בציפורים
**דלתה לוברגאט** (בקטלאנית: **Delta del Llobregat**) היא הדלתה של נהר לוברגאט, הנמצאת בסמוך לעיר ברצלונה, קטלוניה, בצפון-מזרח ספרד. הדלתה הנוכחית עברה שינוי על ידי חקלאות, פיתוח עירוני, תיעוש ובניית תשתיות תחבורה כגון נמל ברצלונה ונמל התעופה של ברצלונה-אל פראט.

האזורים הטבעיים של דלתה לוברגאט
-------------------------------

האזורים הטבעיים של דלתה לוברגאט (בקטלאנית: Espais Naturals del Delta del Llobregat) היא רשת של אזורים מוגנים שהוקמה ב-1987 השייכת לעיריות אל פראט דה לוברגאט, וילאדקנס, גאווה וסנט בוי דה לוברגאט. הוא מקיף יותר מ-9,000 דונם מעל הגדה המזרחית של הנהר, שהוכרזו כאזור הגנה מיוחד המכונה לפי הוראת האיחוד האירופי לשימור ציפורי בר.

קישורים חיצוניים
----------------

ויקישיתוף מדיה וקבצים בנושא **דלתה לוברגאט** בוויקישיתוף

* Consortium of the Natural Areas of Delta del Llobregat
* Government of Catalonia website (in Catalan and Spanish)

הערות שוליים
------------

1. ↑  "The Delta, Natural areas". Consortium of the Natural Areas of Delta del Llobregat. deltallobregat.cat. Retrieved February 4, 2012.
2. ↑  "The Llobregat delta". Consortium of the Natural Areas of Delta del Llobregat. deltallobregat.cat. Retrieved February 4, 2012.
**טל לב-רם** (נולד ב-1975) הוא עיתונאי ישראלי, המשמש ככתב והפרשן הצבאי של מעריב ו103fm ובעל טור שבועי בעיתון סוף השבוע של מעריב.

ביוגרפיה
--------

נולד במושב גנות וגדל בקיבוץ כפר עזה. עם גיוסו לצה"ל בשנת 1995 בחר לשרת בחטיבת הנח"ל. בנח"ל עבר לב-רם מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה לגדוד 50 ושירת כמפקד מחלקה סיור וכמפקד פלוגה ולקח חלק בפעילות מבצעית בדרום לבנון ובאינתיפאדה השנייה. בהמשך שימש כמ"פ וכסמג"ד בבה"ד 1. בתפקידו האחרון שירת כדובר פיקוד הדרום בדרגת רס"ן בעת יישום תוכנית ההתנתקות וחטיפת גלעד שליט ומבצעים רבים ברצועת עזה.

מעט לפני מבצע עופרת יצוקה, בשנת 2008, החליט מפקד גלי צה"ל יצחק טוניק, למנותו לכתב הצבאי של התחנה. במהלך שירותו בתחנה הגיש את התכנית רצועת הביטחון וערך והגיש את יומן הערב. בין היתר אחראי לב-רם לשורה של חשיפות אודות מבצע צוק איתן, ובהן תחקיר קרב רפיח שלאחר חטיפת גופת הדר גולדין, התחקיר המטכ"לי על הטיפול באיום המנהרות שהצביע על כשלים רבים במוכנות צה"ל למבצע צוק איתן, וכן שמזכיר המדינה, ג'ון קרי הטעה את ישראל בנוגע למאפייני הפסקת האש עם החמאס במהלך המבצע. לב-רם שירת בתפקיד עד דצמבר 2017.

לאחר שחרורו מונה לכתב והפרשן הצבאי של מעריב ו103fm, והוא בעל טור שבועי בעיתון סוף השבוע של מעריב. בנוסף שימש כמגיש תוכניות וכמנחה הפודקאסט "פק"ל לב-רם" ב-103fm. בין היתר אחראי לב-רם לשורה של חשיפות ובהן שיחת ראש המל"ל ומפקד חיל האוויר בנוגע לבנושא למטוס הF-35 לייטנינג II ללא אישור שר הביטחון והרמטכ"ל, המשא ומתן בין ישראל לחמאס בנושא השבויים והנעדים, מחדלי תחקירי הקורונה בבה"ד 1, הדו"ח החמור שפרסם אייל בן ראובן בנוגע לטיפול הכושל בנכי צה"ל, וכן את הזינוק ב-30% במתן פטור נפשי בצה"ל.

ללב-רם תואר ראשון בממשל, אסטרטגיה ודיפלומטיה מטעם המרכז הבינתחומי, והוא בוגר תוכנית מכון מנדל למנהיגות צבאית.

קישורים חיצוניים
----------------

* טל לב-רם, ברשת החברתית פייסבוק
* טל לב-רם, ברשת החברתית טוויטר
* לי-אור אברבך, כתב צבאי חדש לגלי צה"ל, באתר nrg‏, 27 באוגוסט 2008.
* אלעד מן, נגיעות אישיות, באתר העין השביעית, 18 במרץ 2012.
* טל לב-רם, שבוע מתוח עבר על כוחותינו בתקשורת, גלי צה"ל, ‏ 24 במאי 2013.
* נועה פרייס‏, עמוד נוח: הכתב הצבאי של גל"צ, רס"ן טל לב-רם, יסיים את תפקידו, באתר וואלה!‏, 28 בפברואר 2017.

הערות שוליים
------------

1. ↑  טל לאור, התקשורת בצוק איתן - אז מה באמת עשו הכתבים הצבאיים בשירותם הצבאי? חלק א', nrg, ‏ 18.08.2014.
2. ↑  מיכה פרידמן, חגיגה ורבע, באתר העין השביעית, 24 באוקטובר 2010.
3. ↑  טוויטר